তারকার ঈদে সাজ - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« জামদানি নকশা
দর্জিবাড়ি সরগরম »
তারকার ঈদে সাজ
Sep 21, 2009 | অন্যান্য | 0 comments
টিভি পর্দায় সুমাইয়া শিমুর উজ্জ্বল উপস্থিতি দেখ যাচ্ছে এখন। তাঁর সাজসজ্জা, ফ্যাশনও নজর কাড়ছে। আর ক্রিকেট-ভক্তদের চোখ এখন মাশরাফি বিন মুর্তজার ওপর। সবার আশা, মাঠে ফিরেই দ্যুতি ছড়াবেন মাশরাফি। এই দুই তারকার ঈদের দিনের সাজ নিয়েই এবারের আয়োজন
রাতে পরব নীল কাতান
—সুমাইয়া শিমু
ঈদের দিনে সুমাইয়া শিমু একদমই তাঁর নিজের মতোই থাকবেন। বাবা ও ভাই নামাজ পরতে যাওয়ার পর তৈরি হবেন তিনি সকালবেলার জন্য। সারা দিন একটা সুতি সালোয়ার কামিজ পরেই থাকবেন; তেমন একটা সাজগোজ করবেন না। সারা দিন মায়ের সঙ্গে অতিথি আপ্যায়নেই দিন কেটে যাবে তাঁর।
শিমুর বোনের ছেলেমেয়েরা আসবে। তাদের সালামি দেওয়া এবং নিজে সালামি নিয়ে ঈদের দিনের একটা বড় অংশ পার হবে শিমুর। বিকেলবেলায় হয়তো আত্মীয়স্বজনের বাড়ি বেড়াতে যাবেন; তখন পরবেন নীল রঙের কাতান। পুরো শাড়িতে পেটানো কাজ করা এই শাড়ির সঙ্গে শিমু কানে-গলায় পরবেন হীরার ছোট্ট দুল ও লকেট, আর হাতে একটা সোনালি রঙের ঘড়ি।
‘যেহেতু রাতে বেড়াতে যাব, সে জন্যই নীল রঙের কাতান পরব’—বললেন শিমু। শাড়িটা অনেক বেশি জমকালো হওয়ায় শিমু একদমই বেশি মেকআপ করবেন না।
একটু আই-লাইনার, হালকা লিপস্টিকেই শেষ হবে তাঁর সাজ; আর সুন্দর রেশমি চুলগুলো ছেড়েই দিয়ে রাখবেন।
ঈদের দিনটি শুরু করব সুতি পাঞ্জাবি পরে
—মাশরাফি বিন মুর্তজা
কিছু দিনের মধ্যেই শুরু হবে ঘরোয়া ক্রিকেট মৌসুম। এর মধ্যেই আবার জিম্বাবুয়ে ক্রিকেট দল খেলতে আসবে বাংলাদেশে; কিন্তু তিনি ইনজুরি থেকে সেরে ওঠেননি এখনো। তাই কিছুটা দুশ্চিন্তা নিয়েই ঈদ করবেন বাংলাদেশ জাতীয় ক্রিকেট দলের অধিনায়ক মাশরাফি বিন মুর্তজা। পরিবারের সবার সঙ্গে নড়াইলে ঈদ করবেন। ঈদের সারা দিনই বাসায় কাটাবেন। বললেন, ‘ঈদের দিনটি শুরু করব সুতি কাপড়ের পাঞ্জাবি পরে।’ রংটা হবে নেভি ব্লু—নকশার ফটোসেশনের জন্য পরা কে ক্রাফটের এই পাঞ্জাবির মতোই অনেকটা। পাঞ্জাবির গলায় ও বুকে সাদা রঙের কাজ করা থাকবে। ঈদের নামাজের সময় পাঞ্জাবির সঙ্গে চুড়িদার পায়জামা ও চামড়ার স্যান্ডেল পরবেন। নামাজ থেকে এসে বউয়ের হাতের রান্না করা ফিরনি-সেমাই খাবেন মাশরাফি বিন মুর্তজা। দুপুরে আত্মীয় ও মুরব্বিদের সঙ্গে দেখা করবেন; তখন টি-শার্টের সঙ্গে ট্রাউজার পরবেন। সব সময় যেমন ভাত-মাছ খান, তেমন খাবারই খাবেন ঈদের দুপুরে। এরপর চলে যাবেন বাড়ির ছাদে তাঁর প্রিয় কোণটিতে, সেখানেই কাটাবেন দিনের বাকিটা সময়। লুঙ্গি, টি-শার্ট ও চটি স্যান্ডেল পরে আড্ডা দেবেন বন্ধুদের সঙ্গে। পরিবারের সবাই মিলে রাতে টিভিতে দেখবেন ঈদের অনুষ্ঠান।
সাক্ষাত্কার: ফারহানা আলম, তারেক খান
সূত্র: দৈনিক প্রথম আলো, সেপ্টেম্বর ১৫, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla